Lu Cuaštegliàune, l'ome crôède ca è štète funnète da le Rumêàne, ca le chiamèvane Castrum Leonis, ma nze tè ducumendaziàune ca po' accertà ssu fatte. Queille ca ze sa è ca cundèva assêà chemmù pe ècche ce passèva nu trattéure che purtèva a la Péuglia le pecurêàre abbruzzeise, pe ce fa sbernà le pècra. Ma, preima de lu 1027 lu nàume nn'è mè cumbarse a niscéuna veija. A ss'anne è datèta la carta ca parla de l'abbazzeije de Sanda Mareija de la Nàuce e de Sande Salvatàure, e a lu XII sèchele lu leibbre de al-Idris ca pe la preima volda fa lu nàume de Quatllun (lu Cuaštegliàune). Lu pajôèse facètte parte de lu Rôègne de Napele da lu 1130 a feine a lu 1861, nne la pruveingia de l'Abbréuzze ceitra.